Diari Oficial de la Generalitat Valenciana


Sumari del DOGV 5681, del 16-01-2008 (2007/15231)

RESOLUCIÓ de 21 de desembre de 2007, de la Universitat d'Alacant, per la qual es convoquen concursos d'accés a places de cossos de funcionaris docents universitaris.
---------------------------------------------------------------------------------------------------------------------------------------------------------------------

### Dades del document

Número de DOGV
:   5681

Data del DOGV
:   16-01-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/15974


Data del document
:   21-12-2007

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * ciències físiques
    * universitat
    * concurs administratiu
    * personal docent
    * ensenyament d'idiomes
    * lingüística
    * professió jurídica

RESOLUCIÓ de 21 de desembre de 2007, de la Universitat d'Alacant, per la qual es convoquen concursos d'accés a places de cossos de funcionaris docents universitaris. [2007/15050]
De conformitat amb el que disposa l'article 63 de la Llei Orgànica 6/2001, de 21 de desembre, d'Universitats, en l'article 14 del Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius, modificat pel Reial Decret 338/2005, d'1 d'abril i segons el que estableix l'article 144 de l'Estatut de la Universitat d'Alacant i en la base 2 de la normativa per la qual es regula el règim dels concursos d'accés als cossos docents universitaris, de la Universitat d'Alacant.
Aquest Rectorat, fent ús de les seues competències, ha resolt convocar a concurs d'accés les places que es relacionen en l'Annex I de la present Resolució, d'acord amb les bases següents:
Primera. Règim jurídic
Aquest concurs d'accés es regirà per les bases d'aquesta convocatòria, que s'ajustaran al que estableix la Llei Orgànica 6/2001, de 21 de desembre, d'Universitats; el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius, modificat pel Reial Decret 338/2005, d'1 d'abril; l'Estatut de la Universitat d'Alacant, aprovat per Decret 73/2004, de 7 de maig, del Consell de la Generalitat (DOGV de 18 de maig de 2004); l'Acord de Consell de Govern de la Universitat d'Alacant de 30 de setembre de 2004, pel qual s'aprova la normativa que regula el règim dels concursos d'accés als cossos docents universitaris, i la resta de normativa d'aplicació general.
Segona. Requisits dels candidats
Per a ser admesos a aquest concurs d'accés s'hauran de reunir els requisits següents, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió:
a) Tindre complits 16 anys d'edat i no excedir de l'edat màxima de jubilació forçosa.
b) Posseir la capacitat funcional per a l'exercici de les tasques.
c) No haver sigut separat, per mitjà d'expedient disciplinari, del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en el que haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, en el seu estat, en els mateixos termes l'accés a l'ocupació públic.
d) Estar habilitats per al cos i àrea de què es tracte, d'acord amb el que estableix l'article 15 del Reial Decret 774/2002, de 26 de juliol, modificat pel Reial Decret 338/2005, d'1 d'abril.
e) Els aspirants que no siguen de nacionalitat espanyola hauran d'acreditar un coneixement de l'espanyol adequat per al desenvolupament de les seues funcions.
f) Els aspirants que sol·liciten plaça en què s'establisca l'ensenyament en valencià, serà necessari que n'acrediten el coneixement a nivell mitjà.
Tercera. Sol·licituds
3.1. Els qui desitgen prendre part en els concursos presentaran, per cada plaça sol·licitada, la corresponent instància segellada en el termini de 20 dies hàbils comptadors des de l'endemà de la publicació d'aquesta convocatòria en el Boletín Oficial del Estado, a l'oficina principal del Registre General de la Universitat o a les oficines auxiliars, situades a les secretaries de centre i en la seu d'Alacant, o bé, per qualsevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les oficines de Correus hauran d'anar en sobre obert perquè l'empleat de Correus puga estampar-hi el segell de dates abans del seu certificat i dirigir-se al Campus de Sant Vicent del Raspeig, apartat 99, 03138 Alacant. Aquesta sol·licitud, que s'ajustarà al model que s'acompanya en l'annex II d'aquesta convocatòria, degudament emplenada, anirà acompanyada dels següents documents:
a) Fotocòpia del document nacional d'identitat o, en cas d'estrangers, del document que acredite la seua identitat i data de naixement.
b) Fotocòpia del document que acredite estar habilitat per al cos i àrea de què es tracte, d'acord amb el que estableix l'article 15 del Reial Decret 774/2002, de 26 de juliol, modificat pel Reial Decret 338/2005, d'1 d'abril.
En cas de ser funcionari dels cossos docents universitaris, hauran de presentar document que acredite el cos i àrea de coneixement.
c) Fotocòpia, si escau, d'acreditació del compliment del requisit lingüístic que recull la base 2.e) que, segons el que estableix el Reial Decret 1137/2002, de 31 d'octubre, pel qual es regulen els diplomes d'espanyol com a llengua estrangera (DELE), pot fer-se a través del diploma d'espanyol (nivell superior), o document equivalent. Si no n'hi ha, l'acreditació del dit coneixement es determinarà per la comissió en el desenvolupament de la prova prevista en la base 6.3, d'acord amb el que estableix l'article 9 del Reial Decret 543/2001, de 18 de maig, sobre accés a l'ocupació pública de l'administració general de l'Estat i els seus organismes públics de nacionals d'altres estats a què és d'aplicació el dret a la lliure circulació de treballadors.
d) Fotocòpia, si escau, d'acreditació del compliment del requisit lingüístic que recull la base 2. f) per mitjà d'algun dels documents següents: certificat de capacitació docent en valencià de la conselleria de cultura, educació i esport; certificat de nivell mitjà dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català; certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.
e) Resguard que justifique el pagament de 24,82 euros en concepte de drets d'examen, que s'ingressaran, en efectiu o per mitjà de transferència bancària, en la Caja de Ahorros del Mediterráneo (LAZ-5167) d'Alacant, en el compte número 875761554 de l'oficina 3191, DC 11, indicant, a més del nom i els cognoms, el número del concurs i de la plaça.
3.2. Les dades de caràcter personal dels documents aportats pels aspirants quedaran incloses en el fitxer automatitzat de personal d'aquesta Universitat i estaran subjectes al que estableix la Resolució d'aquesta Universitat de 17 de desembre de 2002 (DOGV de 15 de gener de 2003), per la qual es regulen els fitxers automatitzats de dades de caràcter personal.
Quarta. Relació d'admesos i exclosos
4.1. Finalitzat el termini de presentació de sol·licituds, el rector de la Universitat d'Alacant, en el termini màxim de 10 dies hàbils, dictarà resolució, que es publicarà en el Diari Oficial de la Comunitat Valenciana, al tauler d'anuncis de l'edifici de Rectorat i en la pàgina web del Servei de Selecció i Formació (http://www.ua.es/va/servicios/syf/acceso\_pdi/index.html), en què constarà la relació provisional d'admesos i exclosos, i s'indicarà en aquest cas les causes d'exclusió. Contra aquesta resolució els interessats podran presentar reclamació o esmena en el termini de 10 dies hàbils, comptador des de l'endemà de la seua publicació.
4.2. Finalitzat el termini, es publicarà en els mateixos llocs la resolució en què, a més de declarar aprovada la relació definitiva d'admesos i exclosos, es publicarà el lloc, data i hora de celebració de l'acte de presentació referit en la base 6ª. Contra aquesta resolució, que posa fi a la via administrativa, es podrà interposar un recurs de reposició en el termini d'un mes o, directament, recurs contenciós administratiu en el termini de dos mesos, comptador des de l'endemà de la publicació de la citada resolució, conformement a l'article 46 de la Llei 29/1998, de 13 de juliol, reguladora de la Jurisdicció Contenciós Administrativa.
4.3. Els candidats que resulten exclosos en la relació definitiva podran sol·licitar el reintegrament de les taxes per drets d'examen, per mitjà d'instància dirigida al vicerector de Planificació Econòmica de la Universitat d'Alacant, en què es farà constar, entre altres dades, els de tipus bancari on es farà efectiva la transferència.
Cinquena. Comissions del concurs d'accés
5.1. La composició de la comissió jutjadora corresponent a cada concurs figura en l'annex IV d'aquesta convocatòria.
5.2. Les comissions jutjadores hauran de constituir-se en el termini màxim de dos mesos comptador des de l'endemà de la publicació de la convocatòria del concurs d'accés i hauran d'ajustar-se en el seu funcionament al que estableix la base 6 i següents de la normativa de desenvolupament d'aquesta Universitat.
Sisena. Criteris de valoració i proves
6.1. Criteris de valoració. Hauran d'ajustar-se als criteris bàsics establits en l'article 145.2 de l'Estatut de la Universitat d'Alacant, als criteris generals que recull la base 5 de la normativa de desenvolupament d'aquesta Universitat i als criteris específics aprovats per Consell de Govern, que figuren en l'annex V d'aquesta convocatòria.
Aquests criteris seran fixats per la comissió en l'acte de constitució d'aquesta i publicats en els locals on se celebre la sessió, en el tauler d'anuncis de Rectorat i en la pàgina web del Servei de Selecció i Formació.
6.2. Presentació. En l'acte de constitució anteriorment referit la comissió establirà la data, hora i lloc de celebració de l'acte de presentació dels concursants, que comunicarà al rector, per a l'oportuna publicació amb una antelació mínima de cinc dies hàbils, en la resolució referida en la base 4.2. d'aquesta convocatòria.
En l'acte de presentació, que serà públic, els concursants entregaran al president de la comissió el seu historial acadèmic, docent i investigador per quintuplicat, així com un exemplar de les publicacions i documents acreditatius dels mèrits adduïts i, si escau i per quintuplicat, el programa raonat corresponent al perfil de la plaça convocada. El curriculum vitae haurà d'ajustar-se al model que figura en l'annex III de la present convocatòria.
En aquest mateix acte, la comissió establirà el termini fixat perquè qualsevol concursant puga examinar la documentació entregada per la resta de concursants, i que en cap cas serà inferior a un dia.
Després de l'acte de presentació, la comissió farà pública en els locals on se celebre la sessió, en el tauler d'anuncis de Rectorat i en la pàgina web del Servei de Selecció i Formació, una resolució que indique la data, hora i lloc per a la realització de la prova, que tindrà lloc en el termini màxim de cinc dies comptador des de l'endemà de l'acte de presentació.
6.3. Prova.
Els concursos d'accés constaran d'una única prova que consistirà en l'exposició oral dels mèrits i historial acadèmic, docent i investigador i de gestió dels concursants. En el cas de places convocades amb perfil docent, d'acord amb el que estableix l'article 14.3 del Reial Decret 774/2002, de 26 de juliol, modificat pel Reial Decret 338/2005, d'1 d'abril, s'inclourà a més l'exposició d'un programa raonat corresponent al perfil de la plaça convocada. L'exposició dels mèrits i historial de cada un dels candidats, junt amb el programa raonat de la matèria, tindrà una duració màxima d'una hora. Seguidament, la comissió podrà formular preguntes i aclariments, debatent amb el concursant tots aquells aspectes que estime rellevants durant un temps màxim de dues hores.
Finalitzada la prova, cada membre de la comissió emetrà un informe raonat i una puntuació de 0 a 10, ajustat als criteris de valoració prèviament acordats per la comissió, sobre els mèrits i historial de cada un dels concursants.
Setena. Proposta de provisió i reclamacions
7.1. Finalitzat el procés, la comissió efectuarà una proposta de provisió que es publicarà en el tauler d'anuncis de Rectorat i en la pàgina web del Servei de Selecció i Formació, que consistirà en una relació de tots els candidats per ordre de preferència per al seu nomenament.
7.2. Contra les propostes de les comissions dels concursos d'accés es podrà presentar reclamació davant del rector en el termini màxim de 10 dies, comptador des de l'endemà de la seua publicació al tauler d'anuncis de Rectorat.
7.3. Els candidats proposats per a cada plaça, en el termini màxim de 20 dies comptador des de l'endemà de la publicació de la proposta de provisió, hauran d'acreditar el compliment dels requisits establits en la convocatòria per mitjà de la presentació de la següent documentació:
a) Fotocòpia compulsada del document nacional d'identitat o document equivalent.
b) Documentació acreditativa de reunir els requisits dels articles 5 i 15 del Reial Decret 774/2002, de 26 de juliol, modificat pel Reial Decret 338/2005, d'1 d'abril.
c) Certificat mèdic oficial de no patir malaltia ni defecte físic o psíquic per a l'acompliment de les funcions corresponents a professor d'universitat.
d) Declaració jurada de no haver sigut separat de l'administració de l'Estat, institucional o local, ni de les administracions de las comunitats autònomes, en virtut d'expedient disciplinari, i no trobar-se inhabilitat per a l'exercici de la funció pública. Els aspirants que no posseïsquen la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que impedisca en el seu estat l'accés a la funció pública.
e) Els que tingueren la condició de funcionaris públics de carrera, estaran exempts de justificar els documents i requisits dels apartats b) i c), i hauran de presentar certificació del ministeri, o organisme de què depenguen, que acredite la seua condició de funcionaris i totes les circumstàncies que consten en el seu full de serveis.
Huitena. Nomenament i presa de possessió
8.1. Una vegada fet el tràmit anterior, el rector efectuarà el nomenament del candidat/s proposat/s, que serà publicat en el Boletín Oficial del Estado i en el Diari Oficial de la Comunitat Valenciana i comunicat als registres oportuns i a la Secretaria General del Consell de Coordinació Universitària, especificant la denominació de la plaça, cos i àrea de coneixement.
8.2. Presa de possessió. En el termini màxim 20 dies, comptador des de l'endemà de la publicació del nomenament en el Boletín Oficial del Estado, el candidat proposat haurà de prendre possessió.
Alacant, 21 de desembre de 2007.- El rector, p. d. (R. rectoral 25.01.05), el vicerector d'Ordenació Acadèmica i Professorat: Antonio Marcilla Gomis.
ANNEX I
Concurs número: CA038.
Nombre de places: una.
Cos a què pertany la plaça: professor titular d'universitat (DF02589).
Àrea de coneixement: Filologia Catalana.
Departament: Filologia Catalana.
Activitats a realitzar: Semàntica i Lexicologia Catalanes.
Concurs número: CA039.
Nombre de places: una.
Cos a què pertany la plaça: professor titular d'universitat (DF02601).
Àrea de coneixement: Dret Constitucional.
Departament: Estudis Jurídics de l'Estat.
Activitats a realitzar: col·laborar en les activitats del departament i impartir les assignatures atribuïdes a l'àrea de coneixement de Dret Constitucional.
Concurs número: CA040.
Nombre de places: una.
Cos a què pertany la plaça: professor titular d'universitat (DF02592).
Àrea de coneixement: Astronomia i Astrofísica.
Departament: Física, Enginyeria de Sistemes i Teoria del Senyal.
Activitats a realitzar: Col·laborar en les tasques docents que li assigne el departament i investigació en estreles d'alta massa.
Concurs número: CA041.
Nombre de places: una.
Cos a què pertany la plaça: professor titular d'universitat (DF02602).
Àrea de coneixement: Dret Financer i Tributari.
Departament: Disciplines Econòmiques i Financieres.
Activitats a realitzar: Dret Pressupostari, Dret de la Despesa pública i Dret Tributari Material i Formal.
ANNEXOS EN PDF (11 pàg.)ANNEX IV
CONCURS Nº: CA038
Nº DE PLAÇA: DF02589
CATEGORÍA DE LA PLAÇA: Professor Titular d'Universitat
ÁREA DE CONEIXEMENT: Filologia Catalana
COMISSIÓ TITULAR
President: Jordi Colomina i Castanyer, Catedrático de Universidad de la Universidad de Alicante
Secretari: Carles Segura Llopes, Profesor Titular de Universidad de la Universidad de Alicante
Vocal: Antoni Ferrando Francés, Catedrático de Universidad de la Universidad de Valencia
Vocal: Josep Martines Peres, Profesor Titular de Universidad de la Universidad de Alicante
Vocal: Manuel Pérez Saldanya, Profesor Titular de Universidad de la Universidad de Valencia
COMISSIÓ SUPLENT
President: Brauli Montoya Abat, Catedrático de Universidad de la Universidad de Alicante
Secretari: Vicent Beltrán Calvo, Profesor Titular de Universidad de la Universidad de Alicante
Vocal: Emili Casanova Herrero, Catedrático de Universidad de la Universidad de Valencia
Vocal: Antoni Mas i Miralles, Profesor Titular de Universidad de la Universidad de Alicante
Vocal: Júlia Todolí Cervera, Profesora Titular de Universidad de la Universidad de Valencia
CONCURS Nº: CA039
Nº DE PLAÇA: DF02601
CATEGORÍA DE LA PLAÇA: Professor Titular d'Universitat
ÁREA DE CONEIXEMENT: Dret Constitucional
COMISSIÓ TITULAR
President: Carlos de Cabo Martín, Catedrático de Universidad de la Universidad Complutense de Madrid
Secretari: José Asensi Sabater, Catedrático de Universidad de la Universidad de Alicante
Vocal: Miguel Ángel García Herrera, Catedrático de Universidad de la Universidad del País Vasco
Vocal: Alfonso Fernández Miranda, Catedrático de Universidad de la Universidad Complutense de Madrid
Vocal: Gregorio Cámara Villar, Catedrático de Universidad de la Universidad de Granada
COMISSIÓ SUPLENT
President: Gonzalo Maestro Buelga, Catedrático de Universidad de la Universidad del País Vasco
Secretari: José Manuel Martínez Sierra, Profesor Titular de Universidad de la Universidad Complutense de Madrid
Vocal: José Chofre Sirvent, Profesor Titular de Universidad de la Universidad de Alicante
Vocal: Roberto Viciano Pastor, Profesor Titular de Universidad de la Universidad de Valencia
Vocal: Antonio de Cabo de la Vega, Catedrático de Universidad de la Universidad Complutense de Madrid
CONCURS Nº: CA040
Nº DE PLAÇA: DF02592
CATEGORÍA DE LA PLAÇA: Professor Titular d'Universitat
ÁREA DE CONEIXEMENT: Astronomia i Astrofísica
COMISSIÓ TITULAR
President: Artemio Herrero Davó, Catedrático de Universidad de la Universidad de La Laguna
Secretari: Ramón García López, Profesor Titular de Universidad de la Universidad de La Laguna
Vocal: Josep Maria Paredes Poy, Profesor Titular de Universidad de la Universidad de Barcelona
Vocal: Francesca Figueras Siñol, Profesora Titular de Universidad de la Universidad de Barcelona
Vocal: Ana Inés Gómez de Castro, Profesora Titular de Universidad de la Universidad Complutense de Madrid
COMISSIÓ SUPLENT
President: Educardo Battaner López, Catedrático de Universidad de la Universidad de Granada
Secretari: Ignacio González Martínez-País, Profesor Titular de Universidad de la Universidad de La Laguna
Vocal: David Montes Gutiérrez, Profesor Titular de Universidad de la Universidad Complutense de Madrid
Vocal: Francisco J. Carrera Troyano, Profesor Titular de Universidad de la Universidad de Cantabria
Vocal: Josep Martí Ribas, Profesor Titular de Universidad de la Universidad de Jaén
CONCURS Nº: CA041
Nº DE PLAÇA: DF02602
CATEGORÍA DE LA PLAÇA: Professor Titular d'Universitat
ÁREA DE CONEIXEMENT: Dret Financer i Tributari
COMISSIÓ TITULAR
President: Juan José Bayona de Perogordo, Catedrático de Universidad de la Universidad de Alicante
Secretari: Paula Vicente-Arche Coloma, Profesora Titular de Universidad de la Universidad Miguel Hernández de Elche
Vocal: María Teresa Soler Roch, Catedrática de Universidad de la Universidad de Alicante
Vocal: Eva Aliaga Agulló, Catedrática de Universidad de la Universidad Miguel Hernández de Elche
Vocal: Amparo Navarro Faure, Profesora Titular de Universidad de la Universidad de Alicante
COMISSIÓ SUPLENT
President: Gaspar de la Peña Velasco, Catedrático de Universidad de la Universidad de Murcia
Secretari: Mercedes Núñez Granón, Profesora Titular de Universidad de la Universidad de Alicante
Vocal: Francisco Escribano López, Catedrático de Universidad de la Universidad de Sevilla
Vocal: Manuela Fernández Junquera, Catedrática de Universidad de la Universidad de Oviedo
Vocal: Emilio Cencerrado Millán, Profesor Titular de Universidad de la Universidad de Alicante
ANNEX V
CRITERIS ESPECÍFICS DE VALORACIÓ
CONCURS Nº: CA038
Nº DE PLAÇA: DF02589
CATEGORÍA DE LA PLAÇA: Professor Titular d'Universitat
ÁREA DE CONEIXEMENT: Filologia Catalana
Investigació: 40%
Docència: 40%
Gestió: 10%
Altres: 10%
CONCURS Nº: CA039
Nº DE PLAÇA: DF02601
CATEGORÍA DE LA PLAÇA: Professor Titular d'Universitat
ÁREA DE CONEIXEMENT: Dret Constitucional
Investigació: 40%
Docència: 40%
Gestió: 10%
Altres: 10%
CONCURS Nº: CA040
Nº DE PLAÇA: DF02592
CATEGORÍA DE LA PLAÇA: Professor Titular d'Universitat
ÁREA DE CONEIXEMENT: Astronomia i Astrofísica
Investigació: 40% (centrada en la materia investigadora
del perfil de la plaza)
Docència: 40% (centrada en la materia docente
del perfil de la plaza)
Gestió: 10%
Altres: 10%
CONCURS Nº: CA041
Nº DE PLAÇA: DF02602
CATEGORÍA DE LA PLAÇA: Professor Titular d'Universitat
ÁREA DE CONEIXEMENT: Dret Financer i Tributari
Investigació: 40%
Docència: 40%
Gestió: 10%
Altres: 10%